
	Številka: 007-510/2022/19

	Ljubljana, 12. 1. 2023

	EVA: 2022-2430-0109

	GENERALNI SEKRETARIAT VLADE REPUBLIKE SLOVENIJE

Gp.gs@gov.si

	ZADEVA: 
	ČISTOPIS PO SEJI: Uredba o določitvi nadomestila dobaviteljem zemeljskega plina

	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko .. sprejela naslednji 

S K L E P :

Vlada Republike Slovenije je izdala Uredbo o določitvi nadomestila dobaviteljem zemeljskega plina in jo objavi v Uradnem listu Republike Slovenije. 
Barbara Kolenko Helbl


                                                                          generalna sekretarka 
Sklep prejmejo:

· Ministrstvo za infrastrukturo 
· Ministrstvo za gospodarski razvoj in tehnologijo
· Služba Vlade Republike Slovenije za zakonodajo

· Generalni sekretariat Vlade Republike Slovenije 



	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:
/

	

	3.a Osebe, odgovorne za strokovno pripravo in usklajenost gradiva:

	· mag. Bojan Kumer, minister (MZI)
· mag. Tina Seršen, državna sekretarka (MZI)
· mag. Hinko Šolinc, generalni direktor (MZI)
· mag. Silvo Škornik, sekretar (MZI)

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Na podlagi Uredbe o določitvi cen zemeljskega plina iz plinskega sistema (Uradni list RS, št. 98/22 in 138/22) je bil uveden ukrep kontrole cen zemeljskega plina za posamezne vrste odjemalcev, hkrati pa je bilo določeno, da dobavitelji ne smejo prenehati z dobavo zemeljskega plina. 
Zakon o nujnem posredovanju za obravnavo visokih cen energije (Uradni list RS, št. 158/22) v 18. členu določa, da če vlada določi najvišjo ceno električne energije, plina ali toplote iz sistema daljinskega ogrevanja, lahko vlada dobaviteljem oziroma distributerjem toplote, ki bi jim ta ukrep povzročil občutno škodo, določi primerno finančno nadomestilo ali drug ukrep z učinkom primernega nadomestila škode. 

Ta uredba skladno z zgoraj navedenim ureja in določa nadomestila in določa postopek izplačila nadomestila dobaviteljem zemeljskega plina.
ČISTOPIS PO SEJI: Borzen na podlagi vloženega, popolnega zahtevka ter popolnih podatkov operaterja sistema v roku 15 delovnih dni izda odločbo, s katero ugotovi upravičenost ter višino nadomestila ter v roku desetih delovnih dni od dokončnosti odločbe izvede izplačilo nadomestila dobaviteljem zemeljskega plina. V člena je v obrazložitev dodano pojasnilo, da se izplačilo izvede ob pogoju, da so sredstva zagotovljena.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	DA

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:

· nacionalne dokumente razvojnega načrtovanja

· razvojne politike na ravni programov po strukturi razvojne klasifikacije programskega proračuna

· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:

Ocenjuje se, da bi izplačila za obdobje od 1. 1. do 31. 12. 2023 lahko znesla okrog 110.000.000 eurov. Pri terminskih poslih je za plin merodajni indeks CEGH, kjer ocenjujemo, da bi bila lahko maksimalna terminska cena 180 €/MWh. Regulirajo se cene zemeljskega plina za gospodinjske odjemalce, skupne gospodinjske odjemalce, male poslovne odjemalce, osnovne socialne službe, vrtce, osnovne šole, zdravstvene domove in za gospodinjske odjemalce toplote za daljinsko ogrevanje s plinom. Iz podatkov ocene porabe zemeljskega plina pri teh odjemalcih za leto 2021 se na podlagi razlike med maksimalno CEGH ceno in reguliranimi cenami ocenjuje, da je treba zagotoviti skupno približno 110.000.000 eurov. Ocena finančnih posledic je narejena za celotno veljavnost vseh uredb. V kolikor se bo spremenila njihova veljavnost, se bo spremenil tudi potreben obseg sredstev za nadomestila.


	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	/
	110.000.000
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	Ministrstvo za finance
	Dopolni MF
	230402 Sredstva

za financiranje posledic draginje
	
	110.000.000

	
	
	
	
	

	SKUPAJ
	
	110.000.000

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	OBRAZLOŽITEV:

I. Ocena finančnih posledic, ki niso načrtovane v sprejetem proračunu

/
II. Finančne posledice za državni proračun

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:

II.a Pravice porabe za izvedbo predlaganih rešitev so zagotovljene:

Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:

· proračunski uporabnik, ki bo financiral novi projekt oziroma ukrep,

· projekt oziroma ukrep, s katerim se bodo dosegli cilji vladnega gradiva, in 

· proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.

II.b Manjkajoče pravice porabe bodo zagotovljene s prerazporeditvijo:

II.c Načrtovana nadomestitev zmanjšanih prihodkov in povečanih odhodkov proračuna:

Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.



	7.b Predstavitev ocene finančnih posledic pod 40.000 EUR: /

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:

· pristojnosti občin,

· delovanje občin,

· financiranje občin.
	NE
NE

NE

	Gradivo ni bilo posebej poslano združenjem občin.
 

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA

	Gradivo je bilo objavljeno na e-demokraciji in na portalu Energetika.

	Datum objave: 21. 11. 2022
V razpravo so bili vključeni: 

· nevladne organizacije, 

· predstavniki zainteresirane javnosti,

· predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):

Upoštevani so bili:

· v celoti,

· večinoma,

· delno,

· niso bili upoštevani.

Ministrstvo za infrastrukturo je pregledalo in obravnavalo vse prejete pripombe in jih večinoma tudi upoštevalo, v kolikor niso bile v nasprotju s pravnim redom Republike Slovenije in EU ter sistemskimi rešitvami predloga zakona.


	10. Pri pripravi gradiva so bile upoštevane zahteve iz Resolucije o normativni dejavnosti:

	DA

	11. Gradivo je uvrščeno v delovni program vlade:
	NE

	mag. Tina Seršen
DRŽAVNA SEKRETARKA



PRILOGA: 
· predlog Uredbe o določitvi nadomestila dobaviteljem zemeljskega plina

Na podlagi 18. člena Zakona o nujnem posredovanju za obravnavo visokih cen energije (Uradni list RS, št. 158/22) Vlada Republike Slovenije izdaja
UREDBO

o določitvi nadomestila dobaviteljem zemeljskega plina

1. člen

(1) Ta uredba določa način določitve primernega finančnega nadomestila škode, organ, ki nadomestila izplačuje in vir sredstev, pogoje in merila za upravičenost do nadomestila in drugega ukrepa, način izplačila primernega nadomestila oziroma izvedbe drugega ukrepa z učinkom primernega nadomestila zaradi povzročitve občutne škode, ki nastane dobaviteljem zemeljskega plina zaradi uvedbe najvišje dovoljene drobnoprodajne cene zemeljskega plina za dobave v letu 2023 in delno v 2022 zaradi:

· Uredbe o določitvi cen zemeljskega plina iz plinskega sistema (Uradni list RS, št. 98/22 in 138/22, v nadaljnjem besedilu: Uredba o določitvi cen) in 
· Uredbe o določitvi cene zemeljskega plina iz plinskega sistema za nekatere pravne osebe javnega prava, za izvajalce javno veljavnih programov vzgoje in izobraževanja, za izvajalce socialno varstvenih storitev, socialnovarstvenih programov in programov v podporo družini (Uradni list RS, št. 162/22, v nadaljnjem besedilu: Uredba OJP). 

(2) V primeru, da dobavitelj zemeljskega plina v obdobju regulacije cen zemeljskega plina med 1. januarjem 2023 in 31. decembrom 2023 prekine z opravljanjem dejavnosti dobave zemeljskega plina v celoti ali posameznemu reguliranemu segmentu odjemalcev, se ta uredba za takega dobavitelja uporablja le za mesece, ko je bila dobava izvajana cel mesec.
2. člen

(1) Izrazi, uporabljeni v tej uredbi, pomenijo:

1. »dobavitelj« pomeni dobavitelja zemeljskega plina končnim odjemalcem v Republiki Sloveniji, kot je opredeljen v Zakonu o oskrbi s plini (Uradni list RS, št. 204/21 in 121/22), pod pogojem, da opravlja dejavnost dobave zemeljskega plina reguliranemu segmentu odjemalcev v obdobju regulacije drobnoprodajnih cen, uvedenih z Uredbo o določitvi cen in Uredbo OJP;
2. »enoten informacijski sistem« je informacijski sistem, kot je opredeljen v 80.a členu Zakona o oskrbi s plini (Uradni list RS, št. 204/21 in 121/22);
3. »interni posel« pomeni transakcijo z zemeljskim plinom s fizično poravnavo, sklenjeno med dobaviteljem po tej uredbi in z njim povezano družbo, kot je opredeljena v Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C in 18/21);

4. »nadomestilo« pomeni finančno nadomestilo, izračunano v skladu s 4. členom te uredbe;

5. »regulirane drobnoprodajne cene« pomenijo cene, določene v Uredbi o določitvi cen in Uredbi OJP;

6. »regulirani segment odjemalcev« pomeni odjemalce, za katere sta Uredba o določitvi cen in Uredba OJP določili najvišjo dovoljeno drobnoprodajno ceno zemeljskega plina;
7. »operater trga« pomeni operaterja trga, kot je določen v zakonu, ki ureja oskrbo z električno energijo;
8. »spot posli« pomenijo posle, kot jih določa koledar borze (npr. CEGH). Spot posli so lahko sklenjeni bilateralno ali na borzi;

9. »stroški bilančnih odstopanj« so stroški, kot jih ugotavlja in obračunava operater prenosnega sistema zemeljskega plina skladno z Uredbo o delovanju trga z zemeljskim plinom (Uradni list RS, št. 61/16 in 204/21 – ZOP), pri čemer gre za neto stroške, ki neposredno bremenijo zadevnega dobavitelja;

10. »terminski posli« pomenijo posle s fizično ali finančno poravnavo in ročnostjo, daljšo od ročnosti spot posla. Terminski posli so lahko katerikoli posli, in sicer bilateralni posli ali posli sklenjeni na terminski borzi, standardizirani ali nestandardizirani posli;

11. »vstopna in izstopna zmogljivost« pomenita zakupljeno zmogljivost posamezne vstopno-izstopne točke, potrebne za prenos zemeljskega plina iz regulacijskega območja zakupa zemeljskega plina v regulacijsko območje Republike Slovenije.

(2) Izrazi s področja energetike, ki niso opredeljeni s to uredbo, imajo enak pomen, kot ga določajo predpisi s področja energetike.

3. člen

(1) Operater trga ugotavlja upravičenost in izplačuje nadomestila iz 4. člena te uredbe dobaviteljem.

(2) Operater prenosnega sistema posreduje operaterju trga vse podatke, potrebne za ugotavljanje nadomestila skladno s to uredbo.
(3) Operater prenosnega sistema operaterju trga do 12. delovnega dne v mesecu za pretekli mesec po elektronski pošti posreduje:

-
količine Q iz 4. člena te uredbe, ločeno po dobaviteljih,
-
podatke za izračun Creg za posameznega dobavitelja,
-
višine tržnih cen za primerljive produkte, skladno s drugim odstavkom 4. člena te uredbe,

-
druge podatke, ki bi jih operater trga potreboval za izvedbo nalog po tej uredbi, na zahtevo operaterja trga.
(4) Operater distribucijskega sistema zagotovi vnos podatkov v enoten informacijski sistem.
(5) Dobavitelji, z dobaviteljem povezane družbe ter druge osebe, ki imajo podatke, ki jih operater trga potrebuje za izvajanje nalog po tej uredbi, so dolžni operaterju trga posredovati zahtevane podatke, na način in v rokih, kot določeno s strani operaterja trga.
4. člen

(1) Dobavitelj je na podlagi opravljenih dobav po Uredbi o določitvi cen v obdobju od 1. januarja 2023 do 31. avgusta 2023, po Uredbi OJP v obdobju od 1. januarja 2023 do 31. decembra 2023 in za opravljene dobave v obdobju med 1. septembrom 2022 in 31. decembrom 2022 na podlagi pogodb, sklenjenih med 1. septembrom 2022 in 31. decembrom 2022, po Uredbi o določitvi cen, upravičen do mesečnega nadomestila, ki se izračuna kot zmnožek med mesečno dobavljeno količino zemeljskega plina reguliranim segmentom odjemalcev iz posamezne uredbe in razliko med povprečnim mesečnim nabavnim stroškom zemeljskega plina, potrebnim za dobavo reguliranim segmentom odjemalcev iz posamezne uredbe (neposredno povezanim z dobavo zemeljskega plina in izraženim v EUR/MWh), in regulirano drobnoprodajno ceno reguliranim segmentom odjemalcev iz posamezne uredbe (v EUR/MWh), pri čemer se skladno s to uredbo upošteva tudi strošek dobavitelja. Pri cenah oziroma vrednostih se ne upošteva DDV, nadomestilo pa se izračuna skladno s spodnjo enačbo:

N = Q x (CZP – Creg + Cdob)
kjer pomeni: 

N = mesečno nadomestilo (v EUR), ki se izplača le, v kolikor je vrednost pozitivna. 

Q = mesečna dobavljena količina zemeljskega plina (v MWh) reguliranim segmentom odjemalcev iz posamezne uredbe. V primeru nemerjenih odjemalcev, se realizirani odjem (in s tem tudi realizirana dobava dobavitelja) teh odjemalcev s strani operaterja sistema določi na podlagi fakturiranih količin.
CZP = nabavna cena zemeljskega plina (v EUR/MWh), ki se izračuna tako, da se vsota vseh nabavnih stroškov, neposredno potrebnih za dobavo zemeljskega plina Q vsem reguliranim segmentom odjemalcev iz posamezne uredbe v dotičnem mesecu, deli s količino, v ta namen kupljenega zemeljskega plina. Nabavni stroški zajemajo vse nakupne in prodajne posle z zemeljskim plinom dobavitelja (terminske in spot posle; posle za zakup vstopnih in izstopnih zmogljivosti), potrebne za dobavo zemeljskega plina Q vsem reguliranim segmentom odjemalcev iz posamezne uredbe, pri čemer se pri določitvi postavke CZP upoštevajo omejitve določene v drugem odstavku tega člena. Pri določitvi postavke CZP se upoštevajo tudi stroški skladiščenja plina kot izhajajo iz sklenjenih dogovorov o skladiščenju zemeljskega plina (ne glede na tip pogodbe oziroma model skladiščenja). Nabavni stroški ne zajemajo stroškov bilančnih odstopanj dobavitelja ter ostalih stroškov, ki niso neposredno vezani na nabavo zemeljskega plina (marža, zaposleni, potni stroški, licence za trgovanje…).

Creg = regulirana drobnoprodajna cena (v EUR/MWh) reguliranega segmenta odjemalcev iz posamezne uredbe, ki se izračuna tako, da se znesek, ki je bil za ta zemeljski plin zaračunan odjemalcem, deli z vsoto dobavljenega zemeljskega plina za vse regulirane segmente odjemalcev.
Cdob = strošek dobavitelja, ki znaša 5 EUR/MWh brez DDV. Dobavitelju se za dobave na podlagi Uredbe o določitvi cen in Uredbo OJP prizna zgolj strošek v tej višini, ne glede na dejanski strošek dobavitelja. 

(2) Pri določitvi postavke CZP se upoštevajo naslednje omejitve: 

1. dobavitelj si mora kot skrben gospodar ves čas prizadevati, da za potrebe dobave reguliranim segmentom odjemalcev zakupi zemeljski plin (v nadaljnjem besedilu: zapre pozicijo) po najnižjih možnih tržnih cenah glede na v trenutku zapiranja pozicije znan in planiran profil odjema reguliranih segmentov odjemalcev (v nadaljnjem besedilu: planiran profil odjema); 

2. za potrebe dobave zemeljskega plina od vključno 1. januarja 2023 do vključno 31. avgusta 2023 na podlagi Uredbe o določitvi cen, za potrebe dobave zemeljskega plina od vključno 1. januarja 2023 do vključno 31. decembra 2023 na podlagi Uredbe OJP in za potrebe dobave zemeljskega plina v obdobju od vključno 1. septembra 2022 do vključno 31. decembra 2022 na podlagi Uredbe o določitvi cen, se pri določitvi postavke CZP upoštevajo vsi posli dobavitelja potrebni za izvedbo dobave zemeljskega plina Q vsem reguliranim segmentom odjemalcev iz posamezne uredbe v mesecu, za katerega dobavitelj uveljavlja nadomestilo (terminski, spot), ne glede na produkt, pri čemer povprečna nabavna cena CZP ne sme presegati 160 EUR/MWh. Ta omejitev povprečne nabavne cene se ne uporablja v primeru povečanega odjema, če dobavitelj uspe dokazati, da iz objektivnih razlogov po tej ceni kot skrben gospodar ni mogel oziroma ni uspel zapreti oziroma ni mogel predvideti takšnega obsega odjema zaradi spremembe odjema glede na planiran profil odjema ali prihod novih odjemalcev. Šteje se, da je ta pogoj izpolnjen, če je povišanje količin dobave vsaj 10% za celotno dobavo dobavitelja končnim odjemalcem glede na enako obdobje preteklega leta. V tem primeru se priznajo cene sklenjenih terminskih poslov in cene sklenjenih spot poslov, vendar le, v kolikor je dobavitelj te posle sklenil s skrbnostjo dobrega gospodarja;
3. Interni posli, ki jih dobavitelji predložijo v izračun postavke CZP ne smejo biti višji od tržnih cen v trenutku sklenitve takšnega posla. Kot tržna cena se upošteva cena primerljivih terminskih produktov, s katerimi se običajno trguje na borzah. Dobavitelj mora navedeno izkazati v vlogi.  

5. člen

(1) Operater trga na svoji spletni strani objavi obrazec zahtevka in postopek za izplačilo nadomestila. Zahtevek dobavitelj posreduje operaterju trga na način, kot je določen s strani operaterja trga. Operater trga lahko obrazec po potrebi dopolni ali spreminja. 
(2) Dobavitelji vsak mesec do 15. delovnega dne v mesecu, ki sledi mesecu dobave, glede katerega veljajo regulirane drobnoprodajne cene, operaterju trga vložijo zahtevo za izplačilo nadomestila. Na zahtevo operaterja trga morajo dobavitelji v roku petih delovnih dni predložiti dodatna zahtevana dokazila oziroma vlogo dopolniti, v nasprotnem primeru se šteje, da dobavitelj ni uspel dokazati višine zahtevanega nadomestila in da do nadomestila za ta mesec ni upravičen.  

(3) Operater trga na podlagi vloženega, popolnega zahtevka ter popolnih podatkov operaterja sistema v roku 15 delovnih dni izda odločbo, s katero ugotovi upravičenost in višino nadomestila, ter v roku desetih delovnih dni po dokončnosti odločbe izvede izplačilo nadomestila dobavitelju. 

(4) Sredstva za izplačilo nadomestil zagotovi ministrstvo, pristojno za energijo. Operater trga v ta namen sklene z ministrstvom, pristojnim za energijo, pogodbo, s katero se določijo med drugim namen, način in vir financiranja nalog, sredstva za izvajanje teh nalog in pogoji opravljanja nalog. Operater trga mora voditi ločene računovodske obračune in evidence o sredstvih za izvajanje nalog iz te uredbe.
6. člen

(1) Dobavitelji, ki so upravičeni do mesečnega nadomestila, so dolžni na poziv operaterja trga predložiti vsa potrebna dokazila, s katerimi dokazujejo postavke, na podlagi katerih se v skladu s to uredbo obračuna mesečno nadomestilo. 

(2) Računovodske izkaze, knjigovodske listine in drugo dokumentacijo so dobavitelji zemeljskega plina dolžni hraniti toliko časa in na način, kot je določeno z zakonom, ki ureja vodenje poslovnih knjig ter izdelavo letnih poročil za proračun in proračunske uporabnike ter za pravne osebe javnega prava in pravne osebe zasebnega prava.

(3) Odgovornost za pravilnost izračuna in verodostojnost predloženih dokazil, zahtevanih s strani operaterja trga nosijo izključno dobavitelji, kar zagotavlja odgovorna oseba, pooblaščena za zastopanje družbe, s podpisom obrazca iz prvega odstavka prejšnjega člena. 

(4) Kot dokazila se štejejo:

· za sklenjene posle (tudi interne posle): konfirmacija, pogodba, račun ali drug dokument, v kolikor je iz teh dokumentov jasno razvidna cena in količina zemeljskega plina in obdobje dobave, pri čemer mora iz dokazil izhajati pokritje količin iz planiranega odjema plina;  

· za dobavljene količine zemeljskega plina: podatki operaterja sistema zemeljskega plina;
· za stroške bilančnih odstopanj: zaračunani stroški odstopanj, ki odpadejo na reguliran segment  odjemalcev;

· stroški, ki jih je imel dobavitelj z oskrbo odjemalcev: ustrezna računovodska listina oziroma izkaz.
PREHODNA IN KONČNA DOLOČBA

7. člen

Operater trga objavi na svoji spletni strani obrazec iz prvega odstavka 5. člena te uredbe najpozneje v petnajstih dneh po uveljavitvi te uredbe.

8. člen

Ta uredba začne veljati naslednji dan po objavi v Uradnem listu Republike Slovenije.

Št. 

Ljubljana, dne 12. januarja 2023
EVA 2022-2430-0109

Vlada Republike Slovenije 

       dr. Robert Golob 

                                                                                                                                predsednik  
Obrazložitev členov:

K 1. členu

V 1. členu je določena vsebina uredbe. Gre za določitev načina določitve, pogoje in merila za upravičenost do nadomestila, organ, ki nadomestila izplačuje, vir sredstev in postopka izplačila primernega nadomestila škode, ki nastaja dobaviteljem zemeljskega plina zaradi regulacije drobnoprodajne cene za določene upravičence iz Uredbe o določitvi cen in Uredbe OJP. Zakon o nujnem posredovanju za obravnavo visokih cen energije (Uradni list RS, št. 158/22) v 18. členu določa, da če vlada določi najvišjo ceno električne energije, plina ali toplote iz sistema daljinskega ogrevanja, lahko vlada dobaviteljem oziroma distributerjem toplote, ki bi jim ta ukrep povzročil občutno škodo, določi primerno finančno nadomestilo ali drug ukrep z učinkom primernega nadomestila škode. Uredba o določitvi cen zemeljskega plina iz plinskega sistema med drugim določa, da dobavitelji, ki od uveljavitve te uredbe dobavljajo zemeljski plin upravičencem do regulirane cene ne smejo prenehati z dobavo tem kategorijam odjemalcev in ne smejo odkloniti sklenitve pogodbe o dobavi z novimi odjemalci, ta uredba pa ima v drugem odstavku tega člena določilo, da če dobavitelj zemeljskega plina v obdobju regulacije cen zemeljskega plina med 1. januarjem 2023 in 31. decembrom 2023 prekine z opravljanjem dejavnosti dobave zemeljskega plina v celoti ali posameznemu reguliranemu segmentu odjemalcev, se ta uredba za takega dobavitelja uporablja le za mesece, ko je bila dobava izvajana cel mesec.
K 2. členu

2. člen določa pomen izrazov v uredbi in določa, da imajo drugi izrazi, ki v tem členu niso posebej opredeljeni enak pomen, kot ga določajo ostali predpisi s področja energetike. Za dobavitelja po tej uredbi se ne šteje družba, ki bi prekršila prepoved prenehanja izvajanja dejavnosti dobave, zapisane v uredbi, s katero se regulirajo cene. Nadomestila se predvidijo in izplačujejo dobaviteljem le ob izpolnjevanju tega pogoja. Kot operater trga je tudi v tej uredbi za izvajanje izplačil nadomestil določen operater električnega trga, torej Borzen (operater trga v skladu s 50. točko 4. člena Zakonu o oskrbi z električno energijo (Uradni list RS, št. 172/21)).

K 3. členu

V 3. členu so določene odgovornosti Borzena in odgovornosti operaterja prenosnega in distribucijskega sistema glede zagotavljanja podatkov, potrebnih za ugotavljanje upravičenosti do nadomestila. Iz 18. člena Zakona o nujnem posredovanju za obravnavo visokih cen energije (Uradni list RS, št. 158/22) člena zakona izhaja, da je organ, ki izplačuje nadomestilo tudi organ, ki ugotavlja upravičenost, to je Borzen, ki je za tovrstno ugotavljanje upravičenosti usposobljen in ima ustrezna pooblastila po ZOEE. Borzen je torej odgovoren za ugotavljaje upravičenosti in izplačilo nadomestila dobaviteljem zemeljskega plina, operaterji sistema in dobavitelji pa so odgovorni da Borzenu posredujejo vse podatke, ki so potrebni za ugotavljanje nadomestila in izvajanje uredbe. 
K 4. členu

Uredba v 4. členu določa, da se nadomestilo zagotavlja za dobavo zemeljskega plina upravičencem do reguliranih cen od 1. 1. 2023 do 31. 8. 2023 oziroma od 1. 1. 2023 do 31. 12. 2023, in za opravljene dobave v obdobju med 1. septembrom 2022 in 31. decembrom 2022 na podlagi pogodb, sklenjenih med 1. septembrom 2022 in 31. decembrom 2022, po Uredbi o določitvi cen, dokler bodo veljale regulirane cene. Izvajalec obračuna in izplačil je družba Borzen, 
Nadomestilo se računa ločeno za posamezen segment odjemalcev iz tega odstavka. Za ta namen se ločeno določi mesečno dobavljena količina plina (Q) in mesečno upoštevana nabavna cena plina (CZP), oboje za posamezen segment odjemalcev.

Dobavitelji, ki so ravnali po načelu dobrega gospodarja, so vse pozicije za leto 2022 zaprli že leta 2021, ko so bile cene na terminskih trgih še bistveno nižje. Za leto 2023 pa tudi dober gospodar ni mogel več zapreti vseh pozicij po cenah, ki bi prenesle vladno omejitev. Za posle, sklenjene pred sprejemom uredbe, se tako prizna dejanske stroške teh poslov. Za posle, ki jih dobavitelji sklepajo po objavi uredbe, se kot merilo za upoštevano ceno upošteva obdobje v letu 2022 po sprejemu uredbe. Po sprejemu uredbe so pogoji za dobavitelje bolj jasni, cene na terminskih borzah pa so po vrhu v prvi polovici leta sedaj nižje. Pričakuje se, da dober gospodar v takem trenutku zapre pozicije, če tega ne stori zaradi svojih drugačnih predvidevanj, sam nosi tveganja, če bo moral pozneje posle sklepati po višji ceni. V primeru nepredvidenih povišanih količin dobave reguliranim odjemalcem plina posameznega dobavitelja nad 10% glede na obdobje preteklega leta, se predvidena omejitev za dopolnitev portfelja pogojno ne upošteva, če je dobavitelj ravnal s skrbnostjo dobrega gospodarja. 

Skladno z uredbo se dobaviteljem priznavajo stroški v povprečni višini 5€/MWh, ki predstavljajo: neto stroški bilančnih odstopanj dobavitelja za dobavo reguliranim odjemalcem v obdobju regulacije in vse ostale stroške (vključno z maržo), ki jih ima dobavitelj z oskrbo reguliranih segmentov odjemalcev po posamezni uredbi, in niso neposredno vezani na nabavo zemeljskega plina (zaposleni, potni stroški, licence za trgovanje…).

Uredba določa tudi pravila za obravnavo internih poslov, ki ne smejo biti sklenjeni po višjih cenah od tržnih in morajo odražati tržne cene v trenutku sklenitve takšnega posla, da se lahko upoštevajo za določanje nadomestila. 

K 5. členu

Ta člen uredbe določa kdaj in kako morajo dobavitelji zemeljskega plina vložiti zahtevo za izplačilo nadomestila. Če dokazila ne zadoščajo za ugotovitev dejanskega stanja, morajo na zahtevo družbe Borzen v roku petih delovnih dni predložiti vsa dodatna zahtevana dokazila, v nasprotnem primeru ne bodo upravičeni do nadomestila. Borzen mora na svoji spletni strani objaviti obrazec za oddajo zahtevkov za izplačilo nadomestila (v 15ih dneh od uveljavitve te uredbe, kot izhaja iz prehodne določbe).

Določeno je tudi, da operater trga na podlagi vloženih zahtevkov izvede izplačilo nadomestila dobaviteljem zemeljskega plina ob pogoju zagotovljenih sredstev. Sredstva za izplačilo nadomestil, ki so prihodek operaterja trga, zagotovi ministrstvo, pristojno za energijo. Operater trga v ta namen z ministrstvom, pristojnim za energijo, sklene pogodbo, s katero se določijo namen, način in vir financiranja nalog, sredstva za izvajanje teh nalog in pogoji opravljanja nalog. Operater trga mora voditi ločene računovodske obračune in evidence o sredstvih za izvajanje nalog. Borzen mora po prejemu zahtevka in popolne vloge v roku 15 dni odločiti o višini nadomestila in izvesti izplačilo dobavitelju.  
K 6. členu

Uredba določa, da so upravičenci do mesečnega nadomestila dolžni Borzenu predložiti vsa potrebna dokazila, s katerimi dokazujejo zahtevek za mesečno nadomestilo. Dobavitelji z zahtevkom pod kazensko in materialno odgovornostjo zagotavljajo upravičenost zahtevka in resničnost navedb in dokazil, kar se presoja po predpisih, ki urejajo navedena področja. Kot dokaz za upravičenost se uporabijo vsa veljavna dokazila, kot so konfirmacija, pogodba, račun, ali drug dokument, če je iz teh dokumentov jasno razvidna cena in količina zemeljskega plina ter obdobje dobave, jasno pa mora biti tudi, da gre za pokritje količin planiranega profila odjema upravičencev do regulirane cene. 
K 7. členu

Prehodna določba, ki določa, da mora Borzen na svoji spletni strani objaviti obrazec za oddajo zahtevkov za izplačilo nadomestila najpozneje v petnajstih dneh po uveljavitvi te uredbe.
K 8. členu

Določen je datum začetka veljavnosti uredbe, in sicer začne veljati naslednji dan po objavi v Uradnem listu RS. 







      






















